****

 **REPUBLIKA E SHQIPËRISË**

 **GJYKATA KUSHTETUESE**

 KOLEGJI I POSAÇËM I APELIMIT

DREJTORIA EKONOMIKE DHE SHËRBIMEVE MBËSHTETËSE

**SHPALLJE VENDI VAKANT**

Kolegji i Posaçëm i Apelimit (KPA), pranë Gjykatës Kushtetuese, bazuar në ligjin nr. 84/2016 “Për rivlerësimin kalimtar të gjyqtarëve dhe prokurorëve në Republikën e Shqipërisë”, në vendimin e Kuvendit nr. 35/2024, datë 11.04.2024, “Për disa shtesa dhe ndryshime në vendimin e Kuvendit nr. 92/2017 “Për miratimin e strukturës organizative, organikës dhe klasifikimit të pagave të personelit të Kolegjit të Posaçëm të Apelimit”, i ndryshuar,

* **Shpall 1 (një) vend vakant për pozicionin “Punonjës pastrimi”, në Drejtorinë Ekonomike dhe Shërbimeve Mbështetëse.**

**KËRKESAT E POSAÇME TË POZICIONIT “PUNONJËS PASTRIMI”:**

a) Të ketë kryer shkollën e mesme;

b) Të ketë një figurë të pastër morale;

c) Të mos jetë i dënuar me vendim të formës së prerë të gjykatës;

d) Të ketë aftësi të mira komunikimi;

e) Preferohen kandidatët me eksperiencë pune në pozicionet e shpallura.

**KUSHTE TË PËRGJITHSHME**

* Marrëdhënia e punës me Kolegjin e Posaçëm të Apelimit rregullohet nga dispozitat e ligjit nr. 7961, datë 12.7.1995, “Kodi i Punës i Republikës së Shqipërisë”, të ndryshuar.
* Bazuar në vendimin e Kuvendit nr. 35/2024, datë 11.04.2024, “Për disa shtesa dhe ndryshime në vendimin e Kuvendit nr. 92/2017 “Për miratimin e strukturës organizative, organikës dhe klasifikimit të pagave të personelit të Kolegjit të Posaçëm të Apelimit”, i ndryshuar, kategoria e pagës për pozicionin “**Punonjës pastrimi**”, është **II**.
* Kandidatët duhet të sigurohen se plotësojnë kriteret për t’u pajisur me Certifikatë Sigurie, sipas Vendimit të Këshillit të Ministrave nr.188, datë 04.03.2015.
* Kandidatët duhet të kenë aftësi për t’u përshtatur e punuar në grup, nën presion, si dhe në afate kohore të limituara.

**Të gjithë aplikimet duhet të dorëzohen nga data 08 maj 2024 deri më 22 maj 2024, në një nga format e dhëna më poshtë:**

* Dërgimin e kërkesës së bashku me dokumentet përkatëse, me anë të postës zyrtare pranë institucionit të KPA-së në adresën: Bulevardi “Dëshmorët e Kombit” Nr. 03, Tiranë. Aplikimi në rrugë postare duhet të kryhet brenda datës **22 maj 2024**, i cili duhet të vërtetohet me fletë-mandatin e lëshuar nga institucioni përkatës postar. KPA-ja do të konfirmojë nëpërmjet postës elektronike marrjen e aplikimit përkatës.
* Dërgimin e kërkesës së bashku me dokumentacionin përkatës me anë të postës elektronike nga data **08 maj 2024 deri më 22 maj 2024**, në adresën rekrutime@kpa.al. KPA konfirmon nëpërmjet postës elektronike marrjen e aplikimit përkatës.

Në kërkesën që paraqet, kandidati përcakton vendin vakant, për  të cilin është i interesuar të aplikojë. Bashkëlidhur me kërkesën, kandidati dorëzon 1 (një) kopje të dokumenteve të mëposhtme:

1. Jetëshkrim professional (CV), përfshirë të dhënat e kontaktit dhe adresën postare;
2. Fotokopjen e kartës së identitetit;
3. Fotokopje e diplomës së shkollës së mesme;
4. Fotokopje e librezës së punës;
5. Dokument që vërteton se në ngarkim të tij nuk është regjistruar një procedim penal;
6. Vërtetim i gjendjes gjyqësore.

**Kandidatët të cilët aplikojnë nëpërmjet postës elektronike,** nëse do të vlerësohen që plotësojnë kriteret ligjore, duhet të paraqesin ditën e intervistës dokumentet origjinale ose të njësuara me origjinalin, që vërtetojnë kushtet e parashikuara sipas pikave 1-8.